CELEX: 62006CJ0316
Language: sk
Date: 2008-09-11
Title: Rozsudok Súdneho dvora (piata komora) z 11. septembra 2008. # Komisia Európskych spoločenstiev proti Írsku. # Nesplnenie povinnosti členským štátom - Životné prostredie - Smernica 91/271/EHS - Znečisťovanie a poškodzovanie - Čistenie komunálnych odpadových vôd. # Vec C-316/06.

Rozsudok Súdneho dvora (piata komora) z 11. septembra 2008 – Komisia/Írsko
      (vec C‑316/06)
      „Nesplnenie povinnosti členským štátom – Životné prostredie – Smernica 91/271/EHS – Znečisťovanie a poškodzovanie – Čistenie komunálnych odpadových vôd“
      1.                     Žaloba o nesplnenie povinnosti – Predmet konania – Určenie počas konania pred podaním žaloby (článok 226 ES) (pozri bod 16)
      2.                     Žaloba o nesplnenie povinnosti – Konanie pred podaním žaloby – Výzva – Vymedzenie predmetu konania – Odôvodnené stanovisko
            – Podrobné uvedenie výhrad (článok 226 ES) (pozri body 17, 18)
      3.                     Žaloba o nesplnenie povinnosti – Skúmanie dôvodnosti Súdnym dvorom – Stav, ktorý treba zohľadniť – Stav ku dňu uplynutia lehoty
            stanovenej odôvodneným stanoviskom (článok 226 ES) (pozri bod 20)
      4.                     Členské štáty – Povinnosti – Vykonanie smerníc – Nesplnenie povinnosti – Odôvodnenie založené na vnútroštátnom poriadku –
            Neprípustnosť (článok 226 ES) (pozri body 30, 31)
      Predmet
      
         
               Nesplnenie povinnosti členským štátom – Porušenie článku 4 ods. 1 a 3 smernice Rady 91/271/EHS z 21. mája 1991 o čistení komunálnych
                  odpadových vôd (Ú. v. ES L 135, s. 40; Mim. vyd. 15/002, s. 26) – Nezabezpečenie toho, aby odpadové vody z početných aglomerácií
                  boli podrobené sekundárnemu alebo ekvivalentnému čisteniu pred ich vypustením do zberných systémov (aglomerácie Bray, Howth,
                  Letterkenny, Shanganagh, Sligo a Tramore County)
               
            Výrok
      
         
                  1.
               
               
                  
               
               
                  	Írsko si tým, že jednak nezabezpečilo, aby najneskôr do 31. decembra 2000 boli odpadové vody z aglomerácií nazvaných IE22,
                     Bray, IE31, Howth, IE34, Letterkenny, IE40, Shanganagh, IE41, Sligo, a IE45, Tramore County Waterford, vstupujúce do zberných
                     systémov, pred vypustením podrobené sekundárnemu čisteniu alebo ekvivalentnému čisteniu, a jednak nezabezpečilo, aby najneskôr
                     k uvedenému dátumu splnilo vypúšťanie týchto vôd príslušné požiadavky prílohy I bodu B smernice Rady 91/271/EHS z 21. mája
                     1991 o čistení komunálnych odpadových vôd, nesplnilo povinnosti, ktoré mu vyplývajú z článku 4 ods. 1 a 3 uvedenej smernice.
                  
               
            
         
                  2.
               
               
                  
               
               
                  	Írsko je povinné nahradiť trovy konania.